102 



Mellemfeltet parallele med den, den yderste af disse be- 

 rørende den tydelige, lille, stregformede Midtplet. Den 

 ydre Mellemlinies to Dele, et kort Stykke fra Kanten til 7 

 og et langt Stykke fra 6 til Randen, parallelforskudt i 

 Forhold til hinanden, saa der dannes de sædvanlige skarpe 

 Vinkler paa 7 og 6. Indenfor den ydre Mellemlinie fine, 

 sorte Streger ud for Midtpletten, og udenfor den findes 3 

 afrundede, mørke Partier med 2 mellemliggende lyse 

 Strøg over 3 og 6. Bølgelinien fin, svag, lidt udvidet ved 

 Hjørnet. V. 0,9- 1,0 Ctm. 



Larven meget slank, mørkegrøn, med rød Ryglinie, 

 der udvider sig til Rudepletter paa de midterste Led. L. 

 2,1 Ctm. I August— September paa mange forskellige 

 Buske og Træer (Slaaen, Pil, Røn, Ribs o. a.). Puppen 

 slank, olivengrøn med gule Ledindsnit. 



Almindelig de fleste Steder. Maj— Juni. 



38. T. sinuosåria Ev. Tavle X, Fig. 178. 



Forv. langstrakte med stumpvinklet Hjørne. Brun, 

 med et ejendommeligt, mørkere brunt Baand igennem 

 Mellemfeltet. Indad er dette Baand begrænset af den 

 indre Mellemlinie, der bestaar af 3, udad konkave 

 Buer, og ligesom den ydre Mellemlinie er tredobbelt; 

 udad er Tværbaandet begrænset af Mellemfeltets Delings- 

 linie, der bestaar af 2 flade, udad konkave Buer. Delings- 

 linien begynder ved Kanten sammen med den ydre De- 

 lingslinie, gaar over Midtpletten og er ved Randen nær- 

 mere ved den indre end ved den ydre Mellemlinie, der 

 er rundtakket, men oftest meget svag og utydelig. Bølge- 

 linien lidet fremtrædende, svagt takket, af Grundfarven. 

 I det indre Sømfelt en graa Kantplet og en afrundet, 

 mørkegraa Plet i Cellerne 4 — 5. Ydre Sømfelt sortegraat, 

 med 2 sorte Længdestreger i Cellerne 5 og 6. V. 1,0— 

 1,2 Ctm. 



Larven slank, med skarpe Sidekanter, paa Ryggen 

 tværfoldet, forsynet med enkelte Haar, grøn, rødlig eller 

 brun. Bugen altid grøn. Otte med udviskede Rudepletter 



